Diari Oficial de la Generalitat Valenciana


Sumari del DOGV 2611, del 24-10-1995 (1995/836512)

RESOLUCIÓ de 3 d'octubre de 1995, de la Secretaria General de la Conselleria d'Administració Pública, per la qual es modifica la Convocatòria de Concurs General de Trasllats 1/95, per a la provisió de llocs de treball de naturalesa funcionarial, sector administració general, grup A.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2611

Data del DOGV
:   24-10-1995

Secció del DOGV
:   AUTORITATS I PERSONAL

Número del document
:   1995/836512


Data del document
:   03-10-1995

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

RESOLUCIó de 3 d'octubre de 1995, de la Secretaria General de la Conselleria d'Administració Pública, per la qual es modifica la Convocatòria de Concurs General de Trasllats 1/95, per a la provisió de llocs de treball de naturalesa funcionarial, sector administració general, grup A.   
En data 22 de maig de 1995, es va publicar en el Diari Oficial de la Generalitat Valenciana núm. 2.12 la resolució d'aquesta direcció general que convocava el Concurs General de Trasllats núm. 1/95, per a la provisió de llocs de treball de naturalesa funcionarial, sector administració general, grup A, modificada per Resolució de 24 de maig de 1995 (DOGV núm. 2.517, de 29 de maig de 1995), modificada també per Resolució de 5 de setembre de 1995 (DOGV núm. 2.587, de 18 de setembre de 1995).  
Advertida errada en l'annex II de l'esmentada convocatòria, que inclou els llocs de treball oferts.  
D'acord amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
Modificar l'annex II de la Resolució de 5 de setembre de 1995, de la Direcció General de la Funció Pública, publicat en el DOGV núm. 2587, de 18 de setembre de 1995, que inclou els llocs de treball oferts en la Convocatòria 1/95, pel que fa a la supressió del lloc de treball núm. 8180, tècnic de formació, A-17-E024, de la Conselleria d'Administració Pública, que s'amortitza. No s'obri un nou termini de presentació d'instàncies i es donen per vàlides les presentades, en què no es considera sol·licitat l'esmentat lloc de treball núm. 8.180.   
Les persones interessades podran impugnar aquesta resolució, les bases i els actes administratius dictats en el seu desplegament, llevat de les actuacions del tribunal, mitjançant la interposició del recurs contenciós administratiu del Tribunal Superior Justícia de la Comunitat Valenciana, després de la comunicació prèvia preceptiva a aquesta conselleria, en el termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana, o al de la publicació dels corresponents actes, si escau.   
València, 4 d'octubre de 1995.- El secretari general (art. 18 i disposició transitòria primera del Decret 210/1995, de 24 de juliol): Jorge Lamparero Lázaro.